སྤྱིར་གོང་དུ་བཤད་པ་བཞིན་རྒྱའི་དོན་དུ་མ་ལ་འཇུག་པའི་བྱ་ཚིག་གི་རིགས་འདིར་གཅིག་ནས་དོན་གྱི་འཇུག་ཡུལ་ཤིན་ཏུ་རྒྱ་ཆེ་བ་དང་།གཉིས་ནས་བོད་ཡིག་དང་བསྡུར་ན་གྲངས་འབོར་ཧ་ཅང་མང་བས།དེའི་སྒྱུར་ཚུལ་ནི་ཆོས་ཉིད་གཅིག་ཏུ་ཕྱོགས་སྡོམ་བྱེད་བསམས་ན་དཀའ་མོད།ང་ཚོས་རྒྱའི་དེང་རབས་བརྡ་སྤྲོད་པའི་གཞུང་ལ་ཁུངས་བྱས།རྒྱ་བོད་ལོ་ཙཱ་བའི་ད་ཡོད་ཀྱི་དཔྱད་འབྲས་རྣམས་གཞིར་བཟུང་ནས་སྨྲས་ན་རྒྱ་ཡིག་གི་དོན་དུ་མའི་བྱ་ཚིག་དེ་བོད་ཡིག་ཏུ་སྒྱུར་དུས་རྒྱ་ཡིག་ཏུ་རྩ་བའི་དོན་ཁོ་ནར་འཇུག་པ་དེ་བོད་ཡིག་ཏུ་དོན་སྣ་ཚོགས་སུ་བསྒྱུར་དགོས་པ་ཡིན་ནོ།།